**Garret FitzGerald** (irsk: Gearóid Mac Gearailt; født 9. februar 1926 i Dublin, død 19. mai 2011 samme sted) var taoiseach (regjeringssjef) og politiker fra Irland. Tan vat taoiseach to ganger: juli 1981 til februar 1982 og desember 1982 til mars 1987. FitzGerald ble i 1965 innvalgt i parlamentets overhus, senateo (*Seanad Éireann*). I 1969 ble han medlem av underhuset, representanthuset, (*Dáil Éireann*). Han var Irlands utenriksminister 1973 til 1977. FitzGerald var partiordførende for Fine Gael fra 1977 til 1987, og ordførende for Europarådet 1973-1975. FitzGerald var medlem av Europaparlamentet 1994-1999, ov viseordførende for den kristendemokratiske Europaføderaajonen (EUCD) fra 1980 til 1985.

Liv og virke
------------

### Barndom og utdannelse

Garret FitzGerald ble født inn i en politisk aktiv familie. Hans far var den London-fødte Desmond FitzGerald, som var utenriksminister ved sin sønns fødsel. Han hadde vært aktiv i Sinn Féin under den irske uavhengighetskrig og stifter av en av forløperne til Fine Gael, partiet som støttet den anglo-irske traktat i 1921 som la grunnen til Den irske fristaten. FitzGerald beskrev sine politiske visjoner til å være opprettelsen av et inkluderende Irland, både for protestantene i Nord-Irland og katolikkene i sør.[]

FitzGerald ble utdannet blant annet ved jesuittenes Belvedere College og University College Dublin (UCD), hvor han ble ferdig uteksaminert med en BA-grad i 1946. Senere kom han tilbake igjen for å fullføre sin doktorgrad, som han ble tildelt i 1968. Han ble særlig interessert i politikk under den spanske borgerkrigen og den andre verdenskrigen.[]

### Karriere

Etter endt universitetsutdanning fikk han i 1947 jobb i Aer Lingus, som er det statlige flyselskapet i Irland. Der fikk han ansvaret for den strategiske økonomiske planleggingen av flytransport. 

I løpet av denne tiden skrev han mange avisartikler og han ble oppmuntret til å skrive om emner som nasjonalregnskap og økonomi av redaktøren i The Irish Times.[] Han forble i jobben i Aer Lingus frem til 1959. Etter at han gjennomførte en studie av økonomien i irsk industri ble han foreleser i økonomi ved UCD.[]

### Politisk virke

FitzGerald ble valgt til Seanad Éireann i 1965 og ble deretter i 1969 valgt til Dáil Éireann som representant (TD) for partiet Fine Gael. Han var Irlands utenriksminister mellom 1973 og 1977. FitzGerald var partileder i Fine Gael mellom 1977 og 1987. 

Han satt som regjeringssjef for Irland i to perioder. Først fra juli 1981 til februar 1982, og deretter fra desember 1982 til mars 1987. Periodene ble bare avbrutt av Charles J. Haugheys ni måneder og tre dager i regjeringsposisjon mellom mars og desember 1982.

Han var en ivrig tilhenger av EU.

Verker
------

* Garret FitzGerald: *Factors influencing air transport rates and fares.* In: *Journal of The Statistical and Social Inquiry Society of Ireland.* Vol. XXVIII, Part V, 1951/1952, ISSN 0081-4776
* Garret FitzGerald: *Towards a New Ireland.* 1972, ISBN 0853141614
* Garret FitzGerald: *All in a Life: Garret FitzGerald, an autobiography.* 1991, ISBN 0333470346
* Garret FitzGerald: *When Ireland besame divided.* 1999,
* Garret FitzGerald: *Reflections on the Irish State: Ireland since Independence.* 2003, ISBN 0716527758
* Garret FitzGerald und Paul Gillespie: *Ireland‘s British Question.* Artikel im *Prospect-Magazine.* Oktober 2006

Referanser
----------

1. 1 2   Encyclopædia Britannica Online, Encyclopædia Britannica Online-ID biography/Garret-FitzGerald, besøkt 9. oktober 2017[Hentet fra Wikidata]
2. 1 2   Gemeinsame Normdatei, besøkt 6. mai 2014[Hentet fra Wikidata]
3. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
4. ↑   Hrvatska enciklopedija, Hrvatska enciklopedija-ID 19780, oppført som Garret Michael FitzGerald[Hentet fra Wikidata]
5. ↑   «Former Irish prime minister Garret FitzGerald dies», publisert i BBC News Online, verkets språk engelsk, utgitt 19. mai 2011[Hentet fra Wikidata]

Litteratur
----------

* *Modern Irish Lives: Dictionary of 20th-century Biography*, ed. by Louis McRedmond (Dublin: Gill & Macmillan, 1996).

Eksterne lenker
---------------

* (en) Garret FitzGerald – kategori av bilder, video eller lyd på Commons Rediger på Wikidata
* (en) Garret FitzGerald hos Oireachtas, Irlands parlament Rediger på Wikidata

  


|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Brockhaus Enzyklopädie **·** Deutsche Biographie **·** Nationalencyklopedin **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** NKC **·** Munzinger (iba)
 |